પણ આ નાટકનો હજુ વધારે સમય પણ હોય તો એનેય ન્યાય આપી શકે એવા સક્ષમ અભિનેત્રી માનસી જોશીએ ડૉ. આનંદીબાઈના સમયના સમાજની રૂઢીગત માન્યતાઓ, આજે આશ્ચર્ય પમાડે એવી પણ એ સમયની સહજ સામાજીક બદીઓ, આનંદીના જીવનની યાતનાઓ, તકલીફો અને છતાંય કદી હાર ન માનવાની ખુમારી સ્ટેજ પર એકલે હાથે જીવંત કરી આપી છે, કોઈ ક્યૂ આપવાવાળું નહીં, પાણી પીવાનોય બ્રેક નહીં, સતત પાત્રમાં ઓતપ્રોત અને વિશેષતા એ કે આ બધુંય દુઃખના કોઈ ઓછાયા, નકારાત્મક્તા કે રોદણાના ભાર વગર.